Wenni ned grad en Usflug mache oder es Weekend  irgendwo anefahre, denn machi mit de Family öppis. Zum Bispiel simmer am Sunntig Morge am Sibni ines Thermalbad in Cuenca go bade. Das Wasser chunt direkt vom Vulkan. Det hani viel Ecuadorianer troffe, Durchschnittsalter 65gi :-) Am Namitag hemmer denn en Familie-Usflug ufs Land gmacht, woni denn 3 wiiteri Schwöstere vo minere Gastmueter känneglernt han. Det heds es nigelnagelneus Huus gha, wo einere vo dene Schwöstere ghört hed und det heds es Piano gha. Denn hani mit dere Schwöster Piano gspilt und s'Lied hed  "Stille Nacht, heilige Nacht" gheisse. Mir hend voll üse Spass gha :-)